Neville mener Chelsea-assistent burde sparkes: – Skammelig
Her er mandagens oddstips Manager Maurizio Sarris høyre hånd var en ukjent figur frem til lørdag, men havnet midt i rampelyset da hans feiring fikk United-sjef José Mourinho til å se rødt. Den hardt pressede portugiseren reagerte sterkt på at Ianni feiret foran Manchester United -benken etter Ross Barkleys 2 – 2-scoring fem minutter på overtid. Nå mener Phil Neville, tidligere Manchester United-spiller og nåværende landslagstrener for Englands kvinnelandslag, at episoden bør få alvorlige konsekvenser for Ianni. Tipster gir deg ferske oddstips hver dag – sjekk våre siste anbefalinger! – Hvis jeg var Maurizio Sarri, så ville jeg sørget for at den fyren får sparken fra klubben, lyder den nådeløse dommen fra Neville ifølge Daily Mail. Her kan du se den mye omtalte situasjonen:– Det er rett og slett en skam. Ingen klasse, ingen ydmykhet. Han går rett i ansiktet på Mourinho, Michael Carrick og Manchester United-benken og feirer opp i ansiktet deres. Det er virkelig skammelig, sier den tidligere landslagsspilleren. Han mener Mourinho er «uskyldig denne gangen». Ifølge Daily Star er ledelsen i Chelsea rasende på Ianni etter hans oppførsel i overtidsdramaet på Stamford Bridge. Assistenten kan angivelig vente seg både straff fra fotballforbundet og en bot internt i klubben. Sky Sports hevder at Chelsea har gitt manager Sarri det fulle ansvaret for å bestemme hva slags konsekvenser den kontroversielle feiringen burde få. Chelsea-manageren unnskyldte seg overfor Mourinho etter episoden. – Assistenten hans var veldig uhøflig, men Sarri tok hånd om situasjonen. De har begge gitt meg en unnskyldning, og den aksepterer jeg. For meg er dette over nå, sa Mourinho om dramaet lørdag. Bryter ut i latter av Mourinho-fall:«Slaget på Stamford Bridge» har vært helgens store samtaleemne i engelsk fotball, men det gjenstår fortsatt én kamp i Premier League -runden. Mandag kveld skal Arsenal forsøke å holde sin strålende form gående når Leicester kommer til besøk i hovedstaden. Tipster gir deg ferske oddstips hver dag – sjekk våre siste anbefalinger! «The Gunners» har virkelig funnet flyten under trener Unai Emery: Ni strake seirer, alle turneringer inkludert, er imponerende, men det var spesielt det overbevisende spillet i 5 – 1-seieren borte mot Fulham i forrige kamp som virkelig ga fansen troen på at det kan bli en meget god sesong. Nå møter de et Leicester-lag som har hatt store svingninger i resultatene denne høsten. Hjemmetapet mot Everton sist (1 – 2) var ikke særlig imponerende. De har dessuten tapt de syv siste bortekampene mot Arsenal, en motstander de ikke har slått borte siden 1973. Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger. Vi anbefaler et spill på Arsenal-seier til 1,45 i odds. Kampen vises på TV 2 Sport Premium. Spillestopp er klokken 20.55.
Chelsea-assistent Marco Ianni (36) får knallhard kritikk etter å ha feiret lagets utligning foran Manchester United-benken.